Noorweër met dwelms by lughawe betrapArgieffoto ter illustrasie ŉ 45-jarige man van Noorweë is by die OR Tambo-lughawe in hegtenis geneem nadat daar glo dwelms in sy besit gevind is. Brig. Vishnu Naidoo, polisiewoordvoerder, het gesê die man het glo 24 kg van die dwelmmiddel Cat in sy besit gehad. Hy sal Maandag in die Kemptonpark-landdroshof verskyn vir die besit van dwelms. “Hy is in hegtenis geneem tydens ŉ roetine-ondersoek deur misdaadvoorkomingspanne. Die verdagte was van plan om ŉ vlug na Zürich te bespreek toe die vonds gemaak is,” het Naidoo gesê. Die dwelms het ŉ geskatte straatwaarde van sowat R50 000. Verlede week is ŉ 22-jarige vrou, ook van Noorweë, by die lughawe in hegtenis geneem nadat sy met 17 kg Cat óók ŉ vlug na Zürich wou bespreek. Najmo Abokar Ibrahim het reeds in die hof verskyn en bly in aanhouding.